Սահմանադրությամբ եւ օրենսդրությամբ դատախազության համակարգի վրա դրված են չափազանց կարեւոր պարտավորություններ: Համակարգային բարեփոխումների անցումային այս շրջանում հանցավորության դեմ պայքարի հետ կապված խնդիրները բարդ են ու պատասխանատու: Մի կողմից` տեղ են գտնում նոր տիպի հանցագործություններ, պետության կայունությանը նետվում են նոր մարտահրավերներ: Մյուս կողմից` իրավապահ մարմինների գործունեությունը պետք է ծավալվի միայն օրենքների շրջանակներում, մարդու իրավունքների նկատմամբ արդի պատկերացումներին համահունչ: